
PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte              Bucureşti, 9 decembrie 2014                   

şi problemele minorităţilor naţionale                                            Pl-x 525/2014                                                                                                                
Domnului deputat

Nicu Marcu 

Preşedintele Comisiei pentru învăţământ, ştiinţă, tineret şi sport

AVIZ
             asupra  Propunerii legislative pentru introducerea disciplinei „Istoria Totalitarismului în România” în ciclul superior al liceului

În conformitate cu prevederile art.95 din Regulamentul Camerei Deputaţilor, republicat, Biroul Permanent a trimis Comisiei pentru drepturile omului,  culte  şi  problemele minorităţilor naţionale, cu adresa nr. Pl-x 525 din 2 decembrie 2014, spre dezbatere şi avizare, Propunerea legislativă pentru pentru introducerea disciplinei „Istoria Totalitarismului în România” în ciclul superior al liceului, înregistrată cu nr.4c-5/674/3 decembrie 2014.
          Camera Deputaţilor este Cameră decizională.

          În şedinţa din 9 decembrie 2014, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor şi în urma dezbaterilor, au hotărât, cu unanimitate de voturi, să îi acorde aviz favorabil. 

         În raport de obiectul şi conţinutul său, propunerea legislativă face parte din categoria legilor ordinare.
PREŞEDINTE,

Deputat
Nicolae Păun
Întocmit: consilier Valentin-Laurenţiu Gheorghiu

